Nafarroako Parlamentuko Mahaiak, 2022ko martxoaren 28an egindako bilkuran, Eledunen Batzarrari entzun ondoren, hurrengo erabakia hartu zuen, besteak beste:

**1.** Izapidetzeko onartzea Isabel Olave Ballarena andreak aurkezturiko mozioa, zeinaren bidez Nafarroako Gobernua premiatzen baita bete egin dezan Garraio, Mugikortasun eta Hiri Agendako Ministerioaren 1/2021 Agindu Zirkularra, 2+1 errepideak eta aurreratzeko errei gehigarriak diseinatzeko gomendioei buruzkoa, haren 2.4 apartatuan (10-22/MOC-00032).

**2.** Nafarroako Parlamentuko Aldizkari Ofizialean argitara dadin agintzea.

**3.** Mozioa Lurralde Kohesiorako Batzordean izapidetzea, eta zuzenketak aurkezteko epea bukatzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2022ko martxoaren 28an

Lehendakaria: Unai Hualde Iglesias

MOZIOAREN TESTUA

Nafarroako Gorteetako kide eta Navarra Suma (NA+) talde parlamentarioari atxikitako Isabel Olave Ballarena andreak, Legebiltzarreko Erregelamenduan xedatuaren babesean, honako mozio hau aurkezten du, Lurralde Kohesiorako Batzordean eztabaidatzeko:

N-121-A errepidea Nafarroako lurralde kohesiorako azpiegitura den aldetik, behartuta gaude erabaki koherenteak hartzera oraintsueneko aurreikuspenei egokituak eta mota horretako azpiegituren gaineko araudi berriena betetzera.

Errepide hori berdimentsionatzeko garatzen ari den jarduketa behartuta dago legezko araudia betetzera, bai eta arau izaerako edozein gomendio ere, halako moduz non azkenean bermatuko den segurtasun eta egokitasun mailako arauak betetzen direla, gaurko trafikoak eta aurreikus daitekeenak horretara behartzen gaituztelako.

2021eko martxoaren 18an argitara eman zen Garraio, Mugikortasun eta Hiri Agendako Ministerioaren 1/2021 Agindu Zirkularra, 2+1 errepideak eta aurreratzeko errei gehigarriak diseinatzeko gomendioei buruzkoa.

Hori guztia dela-eta, honako erabaki proposamen hau aurkezten da:

Nafarroako Parlamentuak Nafarroako Gobernua premiatzen du, bete egin dezan Garraio, Mugikortasun eta Hiri Agendako Ministerioaren 1/2021 Agindu Zirkularra, 2+1 errepideak eta aurreratzeko errei gehigarriak diseinatzeko gomendioei buruzkoa, haren 2.4 apartatuan.

Nafarroan, 2022ko martxoaren 21ean

Foru parlamentaria: Isabel Olave Ballarena